Αριστείδης Κωνσταντινίδης

Ο Αριστείδης (Άρης) Κωνσταντινίδης ήταν Έλληνας ποδηλάτης και χρυσός Ολυμπιονίκης το 1896.

Καταγόταν από το Λευκόνοικο της ΚύπρουΜεσολυμπιάδα και Κύπρος, εφ. Πολίτης και ήταν από τους πρωτοπόρους της ποδηλασίας στην Ελλάδα, αναφέρεται ότι ήταν από τους πρώτους που έφερε ποδήλατο στην χώρα. Ήταν μάλιστα ιδρυτής του Ποδηλατικού Συλλόγου Αθηνών το 1891 και της Ποδηλατικής Εταιρίας ΑθηνώνΚαθημερινή από τον Λούη στον Tσικλητήρα, συμβάλλοντας καθοριστικά στην οργάνωση και διάδοση του ποδηλάτου στην Ελλάδα της εποχής.

Στους Α' Ολυμπιακούς αγώνες της Αθήνας το 1896 κέρδισε την πρώτη θέση στον αγώνα ποδηλασίας δρόμου 87 χλμ που διεξήχθη στην διαδρομή Αθήνα - Μαραθώνας - Φάληρο. Δεύτερος ήταν ο Γερμανός Γκέντριχ με επίδοση 3.42.18.0 και τρίτος ο Γάλλος Φλάμεγκ , ο αγώνας έγινε στις  31 Μαρτίου 1896.Αθήνα 1896-Ατλάντα 1996 , έκδοση του ΕΘΝΟΣΠΟΡ, Αθήνα 1996

Στους Μεσολυμπιακούς αγώνες του 1906 συμμετείχε στην κούρσα 20 χλμ αλλά εγκατέλειψε χωρίς να τερματίσει.

 Παραπομπές 

Κατηγορία:Έλληνες αθλητές της ποδηλασίας
Κατηγορία:Έλληνες χρυσοί Ολυμπιονίκες
Κατηγορία:Ποδηλάτες στους Θερινούς Ολυμπιακούς Αγώνες 1896